Instruks til Juleboden

* Sjekk i vedlegget i programmet på 1egersund.no når du har vakt
* Møt opp 10 min før vakten din begynner, slik at du kan få handover fra de som er der før deg.
* Har du første vakta den dagen, så får du opplæring av en av lederne som låser opp og klargjør boden, men husk oppmøte 10 min før.
* De som har speiderklær tar på seg det, speiderskjerf, speiderskjorte, bålkappe. Vi ønsker å vise at vi er speidere og husk også at vi oppfører oss fint når vi står i boden.
* Det er samme regel som på speidermøter, bruk av mobil eller høre på musikk er ikke lov i boden.
* Husk å ta på/med deg nok klær, det kan bli kaldt, spesielt når du står stille inne i boden. Vi har en ovn, men den kan bare stå på halv styrke, ellers går sikringen.
* Det må alltid være en voksen eller person over 16år som har ansvaret i boden
* Det vil komme en leder og låse opp før første vakt og låse igjen etter siste vakt.

Utstilling av premier og produkter for salg:

I boden så har vi både lykkehjulet og salg av produkter.

* Premier til Lykkehjulet skal stå i hyllene på høyre side, (når du står inne og ser mot kundene), samme side som Lykkehjulet
	+ Det er mye forskjellige premier, men følgende premier stilles ut og deles ut sammen:
		- Brusboks og 1 sjokolade (Snickers, Mars, Twix, Kvikklunch, Kitkat, Lion)
		- Brusboks og 1 liten boks Pringles
* Produkter for salg skal stå i hyllene på venstre side, samme side som døra. Utstilling av produkter for salg vil også være på venstre halvdel av disken.
	+ Vi har følgende produkter for salg:
		- Solbærtoddy i pappbeger m/pepperkaker (15kr)
		- Julekopper. Forskjellige kopper med julemotiv i 3 forskjellige prisklasser (99,-129,-149,-) Koppene skal være merket med rett pris
			* De som kjøper julekopp kan få med solbærtoddy og 4 pepperkaker gratis
		- Hvis jeg får tid så er planen å lage noen spill i tre og mobilholder i tre, men blir ikke klar til første dagene

Solbærtoddy:

Det er vann, vannkoker, solbærsaft, målebeger og pumpetermos som står klar på eget bord/boks. Det vil bli laget klar en full kanne (1,7 ltr) før start.

Dersom det trengs mer så gjør du følgende:

* Skru av vifteovnen
* Fyll vann i vannkoker og kok opp
* Hell vannet i pumpetermosen og fylle på med saft i passe forhold (1:4).
	+ 0,6 liter vann og 1,5 dl saft
	+ 1 liter vann, og 2,5 dl saft
	+ 1,6 liter vann og 4 dl saft
* Rist litt i pumpetermosen for å blande. Smak gjerne at blandingen er ok.

Den holder seg varme iallefall i 4 timer, men det er bare å smake litt underveis.

NB, for å løsne innmaten i pumpetermosen må du ta fingrene på to tapper og vri/skru toppen litt.

**Er det hektisk med lykkehjulet så er det lov å si at det er tomt for solbærtoddy, så fikser dere det når dere får tid.**

Betalingsinstruks:

Gjelder både for lykkehjul og for salg av produkter

Kunden kan betale med enten Vipps, kort eller kontant. **Alle kjøp, også spill på lykkehjulet registreres på appen på mobiltelefonen som ligger på disken**. Dette for at vi skal ha oversikt over alle betalinger.

* Betaling med Vipps: Du velger varene/lykkehjul-lodd på appen og går til betaling, velg Vipps. Så oppgir du totalbeløp til kunden. Vippsnummer står på oppslag på veggen også QR kode. Da betaler de i sin egen mobil og viser kontrollbilde til deg. Du får ikke noe bekreftelse i appen, men viktig å registrere salget og velg Vippsbetaling.
* Betaling med kort: Du velger varene/lykkehjul-lodd i appen og går til betaling, velg kort. Hold frem kortholderen til kunden som tapper kortet sitt, evnt stapper det inn i kortleseren og oppgir pinkode ved behov. Du sjekker at det er godkjent. Kortautomaten kan klikkes ut av holderen/laderen ved å trykke på en knapp øverst/bak, men bør stå i holderen/laderen for å ikke gå tom for strøm.
* Betaling med kontant: Du velger varene/lykkehjul-lodd på appen og går til betaling, velg kontant. Oppgi beløp til kunden som da betaler og du gir tilbake vekslepenger ved behov.
* Dersom det skjer noe teknisk feil med betalingsutstyret, eller om strømmen går, kan dere fortsette å selge manuelt (kontanter eller Vipps) til feilen er fikset (Ring Oddvar om noe ikke fungerer, 48880912).
* Det ligger ekstra kortleser og mobil med app under disken, men det pleier å fungere veldig bra.
* Om strømmen går så er sikringskapet rett på utsiden av boden. Det trådløse nettverket, kortleser og mobil har alle innebygget batteri så det skrur seg ikke av selv om strømmen forsvinner noen minutter.

Instruks for salg:

* Produktene for salg er på venstre side for deg. Det som er utstilt på disken kan også kjøpes, men fyll på igjen så snart noe blir solgt.
* Produktene vi selger er:
	+ Kopper med Julemotiv (gratis solbærtoddy til de som kjøper en kopp, dersom de vil ha)
	+ Solbærtoddy i pappkopp med pepperkaker, (ca 4 pepperkaker)
		- Ta pepperkaker med pinsetten som ligger klar, og ha lokket mest mulig på så de ikke blir fuktige
* Sjekk at produktene står fint utstilt og at det er prislapp på dem.
* Det ligger en pappboks med noen poser under disken dersom en kunde spør etter det, for å ha produkter/premier i. Det er også en pose med tynt papir til å pakke inn koppene så de ikke knuser så lett

Instruks for Lykkehjulet:

* Det koster 15kr for en runde med lykkehjulet. *Husk å registrere hver betaling på appen, uansett om de betaler kontant, med Vipps eller med kort.*
	+ *Det har kostet 10kr i mange år, så nå var det på tide å øke det litt.*
* Når gjesten har betalt må hen velge en av klossene med farger (Rød, blå, gul eller grønn). Kunden holder klossen i handa si, eller legger den foran seg (adskilt fra resten av klossene). Husk hvilken farge hen har valgt. Når gjesten har betalt og valgt kloss, kan dere spinne hjulet.
* Stopper lykkehjulet på et felt med fargen som gjesten har valgt, vinner gjesten en premie. De kan da velge en premie fra hyllene på din høyre side.
* Dersom lykkehjulet stopper på det lille feltet hvor det lyser (hvitt felt), får de en vanlig premie + at personen blir med i trekning av hovedpremien. Da må du huske å skrive navn og telefonnummer i boka for hovedpremie trekning.
* Alle som spiller og ikke vinner får en trøstepremie. (kun 1 trøstepremie per kunde, ikke for hvert snurr). Det er drops/karamell/slikkepinne fra skåla på disken som er trøstepremie.
* Gjesten kan velge å satse på flere farger på samme spinn, da må de betale 15kr for hver farge de vil satse på. Alternativt kan de spille flere runder. Så om de vil spille for 45kr, kan du spør om de vil satse på 3 farger i samme spinn, eller om de vil spille 3 ganger altså 3 spinn, der de velger 1 farge for hvert spinn.
* Flere personer kan spille på samme spinn, da velger de bare hver sin farge og holder i handa, så du vet hvem som eventuelt vinner.
* Du kan gjerne skru av lysene i taket når du snurrer hjulet, det gir en kul effekt, spesielt når det er mørkt ut. Det er en bryter på en skjøteledning på veggen bak døra



HUSK Å FYLLE OPP HYLLENE MED PREMIER OG PRODUKTER ETTERHVERT SOM DET FORSVINNER. DET BØR VÆRE FULLT I HYLLENE MEST MULIG. Det er flere premier i den store aluminiums kassen under lykkehjulet

Her er litt info om noen av premiene:

* Noen premier bør stå i hylla og noen bør henge på spikrene
* Brusboks sammen med Kvikklunch/sjokolade er 1 premie (legg sjokoladen oppå boksen
* Brusboks sammen med Pringles boks er 1 premie (Sett brusboksen oppå Pringles)

Har du lyst så vær gjerne litt aktiv selger og vær litt frempå, få til en god prat og spør om de vil prøve lykkehjulet eller kjøpe noe 😊

Husk å ikke tull og tøys for mye så kundene blir “skremt” bort :)

Dersom en speider vil betale og spille lykkehjulet mens de står i boden må de gå og stå på utsiden (der gjestene står). Dette er ok så lenge det ikke er kø av kunder.

Annen praktiske info:

* Husk å skru av ovnen når du koker vann, så vi ikke risikerer at sikringen går.
* Alle MÅ ta med seg sitt personlig søppel/flasker når du er ferdig. Det er en søppelbøtte rett utenfor boden.
* Begynner dere å gå tom for premier eller salgsvarer, eller har spm, ring Oddvar, se tlf under.
* Kortleser og mobil må lades jevnlig, greit om ladekabler er tilkoblet mest mulig så de ikke går tom for strøm

Oppstår det problemer, ring en av følgende:

Oddvar Aamodt – 488 80 912

For strømbrudd, ring nr som står på døra, eller bare skru på sikringen rett utenfor (men husk å skru av ovnen først)